text: Politiet: Er du gift eller forlovet med Mona?
  10 august 2015 kl. 06.49
  Ved en ransagning har lokalpolitiet i Sønderborg fundet forskellige smykker, som formodentlig er stjålet. En ring bærer teksten Mona 28-3-79.
  Smykkerne kan være stjålet hvor som helst i Danmark.
  Det drejer sig blandt andet om to fingerringe, to halskæder samt en ørering. Den ene ring er indgraveret med teksten "Mona 28-3-79" (Se foto 2) og er sandsynligvis en vielses- eller forlovelsesring.
  Kender du noget til en Mona, der blev gift eller forlovet den 28. marts 1979 - eller genkender du nogle af de andre smykker, vil lokalpolitiet i Sønderborg gerne høre fra dig snarest muligt på telefon 1-1-4.
  Er du gift m. Mona i marts 79 - eller har du fået stjålet andre smykker. Se her #politidk http://t.co/qlXq7qGw6r pic.twitter.com/hpQ4FjbSOa
  
  